গোৱালপাৰা জিলাৰ ৰংজুলিৰ ঐতিহ্যমণ্ডিত শ্ৰীশ্ৰী ৰামচন্দ্ৰ বিগ্ৰহত জন্মাষ্টমী উপলক্ষে অনুষ্ঠিত হয় বোকা খেল। দুদিনীয়া জন্মাষ্টমী উৎসৱৰ সামৰণিত পাঁচ শতিকা পুৰণি এক ব্যতিক্ৰমী পৰম্পৰাৰ প্ৰকাশ ঘটে এই বোকাখেলত।
মহাপুৰুষ শ্ৰীমন্ত শংকৰদেৱৰ জীৱনৰ শেষ সময়চোৱাত, ষোল্ল শ শতিকাৰ মাজ ভাগত স্থাপিত শ্ৰীশ্ৰী ৰামচন্দ্ৰ বিগ্ৰহত সোমবাৰে সামৰণি পৰে দুদিনীয়া কাৰ্যসূচীৰ জন্মাষ্টমী উৎসৱৰ।
সোমবাৰে সন্ধিয়া নন্দ উৎসৱেৰে জন্মাষ্টমীৰ সামৰণি পৰে l এই নন্দ উৎসৱত প্ৰায় ৪৫০ বছৰ পুৰণি পৰম্পৰা অনুসৰি বোকাত খেলা হয়। বোকাত লেটি পেটি হৈ হৰি নাম গাই এক অনন্য পৰিবেশ সৃষ্টি কৰে ভক্ত সকলে।
ইয়াৰ মাজতে নাৰিকল বা অন্য ফলৰ ভিতৰত টকা সোমাই দি বোকাত দলিয়াই দিয়া হয় আৰু সেই ফল পোৱাৰ বাবে এখন যুঁজ কৰে। প্ৰবাদ মতে কৃষ্ণ জন্মৰ পিছত গোকুলত নন্দ উৎসৱ পাতি ৰাইজ আনন্দত উত্ৰাৱল হৈছিল। বোকা, পানী, যিয়ে যেনেকৈ পায়, তেনেকৈয়ে খেলিছিল।
ৰংজুলিৰ শ্ৰীশ্ৰী ৰামচন্দ্ৰ বিগ্ৰহতো জন্মাষ্টমীৰ পিছৰ দিনা এই নন্দ উৎসৱ পাতি বোকা পানীৰে তাৰেই প্ৰতীকি ৰূপ এটা প্ৰতিফলিত কৰে। এই পৰম্পৰা চাৰিটা শতিকাৰো অধিক কাল ধৰি ৰংজুলিত প্ৰচলিত হৈ আছে ।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
